NAZIV RADIONICE:

Analiza zainteresovanih grupa u pripremi školske akcije

*Autorka*: Dragana Đurić, Medicinska škola, Užice

CILJ(EVI) RADIONICE:

• Prepoznavanje ključnih partnera i opozicionihgrupa u realizaciji školske akcije

• Osmišljavanje načina za korišćenje podrškepartnera/ke u realizaciji školske akcije

• Osmišljavanje plana za ublažavanje uticajaopozicione grupe

Tematska celina – UVOD

**Upoznavanje sa ciljem radionice – 5 minuta**

*Očekivani ishodi rada na toj tematskoj celini:* Učenici/ce

su upoznati/e sa pojmom *zainteresovana grupa.*

*Opis aktivnosti*: Nastavnik/ca ukratko objasni pojam i značaj analize zainteresovanih grupa u pripremi neke akcije. Zatim svaki/a učenik/ica obeleži na skali od 0 do 5 ličnu procenu sopstvene obaveštenosti o svojim pravima i odgovornostima u školi.

*Tehnike rada*: izlaganje nastavnika i skala procene

*Potrebna A-V sredstva i potrošni materijal*:papir, marker

**Tematska celina – CENTRALNI DEO**

**Formiranje liste zainteresovanih grupa – 5**

**Minuta**

*Očekivani ishodi rada na toj tematskoj celini:* Učenici/e

su identifikovali/e aktere koji mogu pomoći ili odmoći školskoj akciji.

*Opis aktivnosti*: Učenici/ce nabrajaju ko sve može

pomoći, odnosno odmoći u sprovođenju akcije; nastavnik/ica odgovore beleži na tabli.

*Tehnike rada*: „moždana oluja“ (brainstorming)

*Potrebna A-V sredstva i potrošni materijal*: veliki papir,

Marker

*Očekivani ishodi rada na toj tematskoj celini:* Učenici/ ce su razumeli/e metod mapiranja zainteresovanih grupa.

*Opis aktivnosti*: predstavljanje osnovnih dimenzija

(*motivacija* i *moć*) na osnovu kojih se prate uticaji identifikovanih grupa.

*Tehnike rada*: izlaganje nastavnika/ce

*Potrebna A-V sredstva i potrošni materijal*:

Prilog za nastavnike/ce

**Mapiranje zainteresovanih grupa – 10 minuta**

*Očekivani ishodi rada na toj tematskoj celini:* Učenici/ce

su mapirali/e identifikovane zainteresovane grupe u pripremi školske akcije.

*Opis aktivnosti*: Učenici/ce mapiraju nabrojane aktere

radeći u 4 grupe:

1. Potencijalni/e partneri/ke izlistani/e prema motivaciji

2. Potencijaln/e partneri/ke izlistani/e prema stepenu

uticaja u školi

3. Potencijalni/e protivnici/ce izlistani/e prema

motivaciji

4. Potencijalni/e protivnici/e izlistani/e prema stepenu

uticaja u školi

(zadaci za rad grupama su u Prilogu 1)

*Tehnike rada*: rad u malim grupama

*Potrebna A-V sredstva i potrošni materijal*:

Prilog 1, veliki papiri, marker

**Izrada Matrice zainteresovanih grupa – 10**

**Minuta**

*Očekivani ishodi rada na toj tematskoj celini:* Odabrani/e

akteri/ke su analizirani/e na osnovu Matrice zainteresovanih grupa.

*Opis aktivnosti*: Svaka grupa popunjava Matricu zainteresovanih grupa za aktera/ku koji/a je označen/a u

prethodnom koraku kao najuticajniji/a

*Tehnike rada*: rad u malim grupama

*Potrebna A-V sredstva i potrošni materijal*: Prilog 2

(Matrica zainteresovanih grupa)

Tematska celina – ZAVRŠNI DEO

**Prezentacija akcije uticaja na zainteresovane**

**grupe – 10 minuta**

*Očekivani ishodi rada na toj tematskoj celini:* Učenici/

ce su razumeli/e značaj dobre procene zainteresovanosti

potencijalnih partnera/ki.

*Opis aktivnosti*: Grupe prezentuju ideje iz tabele

(desna kolona); nastavnik/ca sumira na osnovu produkata grupa i ističe važnost dobre procene zainteresovanih potencijalnih partnera/ki

.

*Tehnike rada*: prezentacija rada u malim grupama

*Potrebna A-V sredstva i potrošni materijal: -*

MATERIJALI

Prilog 1 – zadaci za rad po grupama

ZADATAK ZA PRVU GRUPU

Pogledajte spisak onih koji mogu da nam pomognu u akciji, pa pokušajte da ih rasporedite prema tome ko je više, a ko manje zainteresovan da pomogne. Ako znate konkretna imena za neke navedene kategorije, napišite ih.Obeležite posebnom bojom onoga ko je **najviše** **motivisan** da pomogne!

ZADATAK ZA DRUGU GRUPU

Pogledajte spisak onih koji mogu da nam pomognu u realizaciji akcije, pa pokušajte da ih rasporedite prema tome ko ima više, a ko manje mogućnosti (uzimajući u obzir položaj, moć) da nam pomogne u realizaciji naše akcije. Ako znate konkretna imena za neke navedene kategorije, napišite ih. Obeležite posebnom bojom onoga ko **ima najviše** **uticaja**!

ZADATAK ZA TREĆU GRUPU

Pogledajte spisak onih koji su protiv naše školske akcije, pa pokušajte da ih rasporedite prema tome ko je više, a ko manje zainteresovan da se ova akcija ne pokrene. Ako znate konkretna imena za neke navedene kategorije, napišite ih. Obeležite posebnom bojom onoga ko je **najljući** **protivnik** naše akcije.

ZADATAK ZA ČETVRTU GRUPU

Pogledajte spisak onih koji su protiv naše školske akcije, pa pokušajte da ih rasporedite prema tome ko ima više ili manje moći po svom položaju i uticaju u školi. Ako znate konkretna imena za neke navedene kategorije, napišite ih.Obeležite posebnom bojom onoga ko je **najuticajniji** **protivnik** naše akcije.